smcproject/ml-wiki-sentences huggingface dataset:
ആരേയും വശീകരിക്കുന്ന ഒരു വ്യക്തിത്വത്തിനുടമയായിരുന്നു ചാൾസെന്ന് അദ്ദേഹത്തിന്റെ വാണിജ്യ പങ്കാളി ഓർമ്മിക്കുന്നു.
അതുപോലെ അമേരിക്കയിലെ അന്നത്തെ പ്രമുഖ കമ്പനികളുടെ പശ്ചിമേഷ്യൻ വ്യാപാരാനുമതി ചാൾസ് നേടിയെടുത്തു.
ചാൾസ് കോം കമ്പനി എന്ന ചാൾസിന്റെ കമ്പനി പശ്ചിമേഷ്യയിലെ പ്രമുഖ സ്ഥാപനമായി വളർന്നു.
ആയിരക്കണക്കിനു, തൊഴിലാളികൾ അദ്ദേഹത്തിന്റെ കമ്പനിയിൽ ജോലി ചെയ്തിരുന്നു.
മുക്ത ബർവെ ഇംഗ്ലീഷ് വിലാസം https://ml.wikipedia.org/wiki/Mukta_Barve
ഇന്ത്യൻ ടെലിവിഷൻ, സിനിമ, നാടക നടിയും നിർമ്മാതാവുമാണ് മുക്ത ബർവെ ( pronounced [mʊkt̪aː bərʋeː] ; ജനനം: 17 മെയ് 1979; മറാത്തി : pronunciation ⓘ ).
മികച്ച നവാഗത താരത്തിനുളള പുരസ്കാരവും മറ്റു നാടകങ്ങളിലും സിനിമകളിലും ആയി മികച്ച നടിക്കുള്ള അഞ്ച് അവാർഡുകളടക്കം ആറ് മഹാരാഷ്ട്ര സംസ്ഥാന ചലച്ചിത്ര പുരസ്കാരങ്ങൾ മുക്തയ്ക്ക് ലഭിച്ചിട്ടുണ്ട്.
1999-ൽ മറാത്തി ടെലിവിഷനിൽ ഗഡ്ലെയ് ബിഗാഡ്ലേ ഷോയിലൂടെ കടന്നുവന്ന മുക്ത 2001-ൽ 'ആമ്ഹാല വെഗ്ലെ വ്യയചെ' എന്ന ഒരു മറാത്തി നാടകത്തിലൂടെ മറാത്തി തീയേറ്ററിൽ അരങ്ങേറ്റം നടത്തി.
തുടർന്ന് 2004-ൽ 'ചക്വ' എന്ന മറാത്തി സിനിമയിലൂടെ ചലച്ചിത്രരംഗത്തെത്തിയ അവർ തംഗ് (2006), മാട്ടി മായി (2007), സവാർ റെ (2007), സാസ് ബഹു ഔർ സെൻസെക്സ് (2008), സംബരൺ (2009), ഏക് ദാവ്  ധോബി പച്ചഡ് (2009) എന്നീ ചിത്രങ്ങളിൽ അഭിനയിച്ചു.
2009 ൽ പുറത്തിറങ്ങിയ മറാത്തി ചലച്ചിത്രം ജോഗ്വ അവരുടെ കരിയറിലെ ഒരു വഴിത്തിരിവായി.
തുടർന്ന് മുംബൈ-പൂണെ-മുംബൈ (2010), ആഘട്ട് (2009), ബദാം റാണി ഗുലാം ചോർ (2012), ലഗ്ന പഹവെ കരുൺ (2013), മംഗാളാഷ്ടക് വൺസ് മോർ (2013), ഡബിൾ സീറ്റ് (2015), മുംബൈ-പൂണെ-മുംബൈ 2 (2015) തുടങ്ങിയ ഹിറ്റ് ചിത്രങ്ങളിൽ അഭിനയിച്ചു.
രസിക പ്രൊഡക്ഷൻസ് എന്ന ഒരു പ്രൊഡക്ഷൻ ഹൗസും മുക്ത ബർവെയുണ്ട്.
ഇതിനുകീഴിൽ നിർമ്മിച്ച പ്രമുഖ നാടകങ്ങളാണ് ഛാപാ കാത, ലൗവ്ബേർഡ്സ്സ് (2015), ഇന്ദിര (2015) എന്നിവ.
മഹാരാഷ്ട്രയിലെ പൂണെയിലെ ചെറിയ പട്ടണമായ ചിൻച്വാഡിൽ 1979 മെയ് 17 ന് ആണ് മുക്ത ജനിച്ചത്.
അച്ഛൻ ഒരു ടെലികോം കമ്പനിയിലെ ഉദ്യോഗസ്ഥനും അമ്മ ഒരു സ്കൂൾ അധ്യാപികയുമായിരുന്നു.
വാണിജ്യ കലാകാരനായ ദെബു ബർവെ മുക്തയുടെ സഹോദരനാണ്.
സ്കൂളിൽ പല നാടകങ്ങളിലും പങ്കെടുത്തിരുന്ന മുക്ത പത്താം ക്ലാസ് പൂർത്തിയാക്കിയ ശേഷം അഭിനയത്തിലോട്ട് കടക്കാൻ തീരുമാനിച്ചു.
പൂണൈയിലെ സർ പരശുറാംഭൗ കോളേജിൽ നിന്നും 11, 12 ക്ലാസുകളിലെ പഠനം പൂർത്തിയാക്കി.
പിന്നീട് സാവിത്രിബായ് ഫൂലെ പൂണൈ സർവകലാശാലയിൽ നിന്ന് ബിരുദം നേടിയ മുക്ത ലളിതകലാ കേന്ദ്രത്തിൽ നിന്നും നാടക ബിരുദവും കരസ്തമാക്കി.
പിന്നീട്, മുംബൈയിലേക്ക് താമസം മാറിയ അവർ കുർളയിലെ പെൺകുട്ടികളുടെ ഹോസ്റ്റലിൽ താമസിക്കുകയും തന്റെ അഭിനയ ജീവിതത്തിൽ പൂർണ്ണമായും ശ്രദ്ധ കേന്ദ്രീകരിക്കുകയും ചെയ്തു.
ഖർ ടിഘാൻച്ച ഹവ എന്ന നാടകത്തിലാണ് മുക്ത ബർവെ ആദ്യമായി അഭിനയിച്ചത്.
പിന്നീട് മുംബൈയിലേക്ക് താമസം മാറിയതിനുശേഷം 2001 ൽ സുയോഗിൻറെ 'ആമ്ഹാല വെഗ്ലെ വ്യയചെ' എന്ന മറാത്തി വാണിജ്യ നാടകത്തിലൂടെ മറാത്തി തീയേറ്ററിൽ അരങ്ങേറ്റം നടത്തി.
മറാത്തി ടെലിവിഷനിൽ പിംപൽപൻ (1998), ബന്ദൻ (1998), മി എക് ബന്ദു (1999), ബുവാ ആലാ (1999), ചിറ്റ ചോർ (1999), അഭൽമയ (1999), ഇന്ദ്രധനുഷ് (2003) തുടങ്ങിയ ടെലിവിഷൻ സീരിയലുകളിൽ ചെറിയ വേഷങ്ങൾ ചെയ്തിട്ടുണ്ട്.
തുടർന്ന് 2004-ൽ 'ചക്വ' എന്ന മറാത്തി സിനിമയിലൂടെ ആ വർഷത്തെ മോസ്റ്റ് പ്രോമിസിങ് പുതുമുഖത്തിനുള്ള മഹാരാഷ്ട്ര സംസ്ഥാന ചലച്ചിത്ര അവാർഡ് ലഭിക്കുകയും ചെയ്തു.
കബഡി കബഡി എന്ന നാടകത്തിലൂടെ സീ ഗൗരവ് പുരസ്കാരം (2008), മഹാരാഷ്ട്ര സ്റ്റേറ്റ് ഫിലിം അവാർഡ് (2007), മഹാരാഷ്ട്ര ടൈംസ് അവാർഡ് (2007) എന്നീ പുരസ്കാരങ്ങൾ ലഭിച്ചു.
2009 ൽ സംഗീത നാടക അക്കാദമി ഉസ്താദ് ബിസ്മില്ലാ ഖാൻ യുവ പുരസ്കാരം നൽകി ആദരിച്ചു.
അവലംബം പുറം കണ്ണികൾ Wikimedia Commons has media related to Mukta Barve .
ഇന്റർനെറ്റ് മൂവി ഡാറ്റാബേസിൽ നിന്ന് മുക്ത ബർവെ
പാരച്യൂട്ടിംഗ്
പാരച്യൂട്ടിൻറെ സഹായത്തോടെ ആകാശത്തുനിന്നു താഴേക്ക് ചാടുന്ന കായിക വിനോദമാണ്‌ പാരച്യൂട്ടിംഗ് അഥവാ സ്കൈ ഡൈവിംഗ്.
വായുവിനെതിരേ തടസ്സം സൃഷ്ടിച്ച് അന്തരീക്ഷത്തിൽ കൂടെ സഞ്ചരിക്കുന്ന ഒരു വസ്തുവിൻറെ വേഗത കുറയ്ക്കാൻ ഉപയോഗിക്കുന്ന ഒരു ഉപകരണമാണ് പാരച്യൂട്ട്.
ഒരു വസ്തുവിൻറെ ടെർമിനൽ വേഗത എഴുപത്തിയഞ്ച് ശതമാനം കുറയ്ക്കാൻ കഴിയുന്ന ഉപകരണതിനെയാണ് പാരച്യൂട്ട് എന്ന് വിളിക്കാറുള്ളത്.
പാരച്യൂട്ടുകൾ വളരെ കനം കുറഞ്ഞതും ശക്തിയുള്ളതുമായ തുണി ഉപയോഗിച്ചാണ് നിർമ്മിക്കുന്നത്.
നൈലോണാണ് സാധാരണയായി പാരച്യൂട്ടുകൾ നിർമ്മിക്കാൻ ഉപയോഗിക്കുന്നത്.
വലിവ്ച്യൂട്ടുകൾ ഒരു വസ്തുവിൻറെ തിരശ്ചീനമായ ചലനവേഗത കുറക്കാൻ ഉപയോഗിക്കുന്നു.
കായിക വിനോദമായ പാരച്യൂട്ടിംഗ് അതിൻറെ അപകടസാധ്യത കണക്കിലെടുത്ത്‌ അതികഠിന കായികവിനോദമായാണ് കണക്കാക്കപ്പെടുന്നത്.
ആധുനിക സൈന്യങ്ങൾ വ്യോമസേനയ്ക്ക് വേണ്ടി പാരച്യൂട്ടിംഗ് ഉപയോഗിക്കുന്നു.
ചിലപ്പോൾ കാട്ടുതീ അണയ്ക്കാനും പാരച്യൂട്ടിംഗ് ഉപയോഗപ്പെടുത്താറുണ്ട്.
അപകടകരമായ കായികവിനോദമാണെങ്കിലും അപകടങ്ങൾ വളരെ വിരളമാണ്.
ഓരോ വർഷത്തിലും യുഎസ്സിൽ 21 സ്കൈ ഡൈവിംഗ് മരണങ്ങളാണ് ഉണ്ടാകാറ്, അതായത് 150000 ചാട്ടങ്ങൾ നടക്കുമ്പോൾ ഒരു മരണം (0.0007 ശതമാനം).
യുഎസ്സിലും മറ്റു പാശ്ചാത്യ രാജ്യങ്ങളിലും സ്കൈ ഡൈവർമാർ രണ്ട് പാരച്യൂട്ട് ധരിക്കണം.
റിസർവ് ആയി വയ്ക്കുന്ന പാരച്യൂട്ട് ഇടയ്ക്കിടെ പരിശോധിക്കുകയും റീ – പാക്ക് ചെയ്യുകയും ചെയ്യണം.
അനവധി സ്കൈ ഡൈവർമാർ ഓട്ടോമാറ്റിക് ആക്റ്റിവേഷൻ ഡിവൈസ് (എഎഡി) ഉപയോഗിക്കുന്നു.
ഒരു നിശ്ചിത ഉയരം കഴിഞ്ഞും സ്കൈ ഡൈവർ ഫ്രീ ഫാൾ തുടർന്നാൽ തനിയേ റിസർവ് പാരച്യൂട്ട് പ്രവർത്തിക്കും.
ചില രാജ്യങ്ങളിലെ നിയം അനുസരിച്ചു എല്ലാ പുതിയ ഡൈവർമാർക്കും, മുൻപരിചയം ഉള്ള ഡൈവർമാർക്കും എഎഡി നിർബന്ധമാണ്‌.
പൂർണമായി പ്രവർത്തിക്കുന്ന പാരച്യൂട്ട് ഉപയോഗിക്കുന്നവർക്ക് അപകടം സംഭവിക്കുന്നത് ഡൈവറുടെ അബദ്ധങ്ങൾ കൊണ്ടാണ്, തെറ്റായ വേഗതാ നിർണയം, അപകടകരമായ നീക്കങ്ങൾ, ഇവ സാധാരണയായി നിലത്ത് വേഗതയിൽ വന്നു വീഴുന്നതിനു കാരണമാകുന്നു.
ഉപകരണത്തിൻറെ പ്രവർത്തനരാഹിത്യംകൊണ്ട് ഉണ്ടാകുന്ന അപകടങ്ങൾ വളരെ വിരളമാണ്.
750 പാരച്യൂട്ട് ഉപകരണങ്ങളിൽ ഒരെണ്ണം മാത്രമേ ശരിയായി പ്രവർത്തിക്കാതിരിക്കാൻ സാധ്യതയുള്ളൂ.
ചാടാതെതന്നെ സ്കൈ ഡൈവിംഗ് പരിശീലിക്കാം.
വെർട്ടിക്കൽ വിൻഡ് ടണലുകൾ ഉപയോഗിച്ചു ഫ്രീ ഫാൾ പരിശീലിക്കാം (ഇൻഡോർ സ്കൈ ഡൈവിംഗ് അഥവാ ബോഡിഫ്ലൈറ്റ്), വെർച്വൽ റിയാലിറ്റി പാരച്യൂട്ട് സിമുലേറ്ററുകൾ ഉപയോഗിച്ചു പാരച്യൂട്ട് നിയന്ത്രണവും പരിശീലിക്കാം.
സ്കൈ ഡൈവിംഗ് പരിശീലനം ആദ്യമായി തുടങ്ങുന്നവർക്ക് ഈ ഓപ്ഷനുകൾ ഉണ്ട്: സ്റ്റാറ്റിക്ക് ലൈൻ, ഇൻസ്ട്രക്റ്റർ അസിസ്റ്റഡ് ഡിപ്ലോയ്മന്റ്റ്, ആക്സിലറേറ്റഡ് ഫ്രീ ഫാൾ, ടാണ്ടം സ്കൈ ഡൈവിംഗ്.
വെർച്വൽ റിയാലിറ്റി എന്നത് കമ്പ്യൂട്ടർ സൃഷ്ടിക്കുന്ന മായികലോകമാണ്.
കമ്പ്യൂട്ടർ സ്ക്രീനിലോ, പ്രോജക്ടറിലോ, ശബ്ദസന്നിവേശത്തോടെ യഥാർത്ഥ ലോകത്തിൻറെ പ്രതീതി ഉളവാക്കുന്ന ഈ സങ്കേതത്തിന് പ്രസക്തിയേറുകയാണ്.
വെർച്വൽ റിയാലിറ്റി എന്ന പദപ്രയോഗം 1987 മുതൽ ഇംഗ്ലീഷ് ഭാഷയിൽ കാണാമെങ്കിലും മായികലോക പ്രതീതിയുളവാക്കുന്ന തരത്തിൽ അത് ആദ്യമായി ഉപയോഗിക്കുന്നത് ബ്രെയിൻസ്റ്റോം, ദി ലോൺമൂവർ മാൻ എന്നീ ചലച്ചിത്രങ്ങളിലാണ്.
ലോകമെമ്പാടും അതിശയോക്തിപരമായ വേഗത്തിൽ ഗവേഷണ പ്രവർത്തനങ്ങൾ ഇതുമായി ബന്ധപ്പെട്ട് മുന്നേറുകയാണ്.
ഇന്ത്യയിൽ നാഷണൽ ഇൻഫോർമാറ്റിക്സിന് കീഴിലുള്ള വിഇഎൽഎൻഐസി (വെർച്വൽ എൻവയോൺമെന്റ് ലബോറട്ടറി ഓഫ് നാഷണൽ ഇൻഫോർമാറ്റിക്സ് സെന്റർ)-ൽ ഇതുമായി ബന്ധപ്പെട്ട ഗവേഷണങ്ങൾ പുരോഗമിക്കുന്നു.
പാരച്യൂട്ടിംഗിൻറെ ചെലവ് ചെറുതല്ല.
പുതിയ സാങ്കേതിക വിദ്യകളും സൗകര്യങ്ങളും കൂട്ടിച്ചേർക്കുമ്പോൾ വിലയും കൂടുന്നു.
മാത്രമല്ല, ശരാശരി സ്കൈ ഡൈവർ പണ്ട് കാലത്തേക്കാൾ കൂടുതൽ ഉപകരണങ്ങൾ വഹിക്കുന്നു, എഎഡി പോലുള്ള സുരക്ഷാ സംവിധാനങ്ങൾക്ക് കൂടുതൽ പ്രാധാന്യം നൽകുന്നു.
മുൻപരിചയം ഉള്ള പാരച്യൂട്ടിംഗ് വ്യക്തിയുടെ ഒരു പുതിയ പ്രധാന കാനോപ്പിയുടെ വില 2000 യുഎസ് ഡോളർ മുതൽ 3000 യുഎസ് ഡോളർ വരെയാണ്.
ഉയർന്ന പ്രകടനശേഷിയുള്ള പാരച്യൂട്ടുകൾ ഇതിലും വിലകൂടിയതാണ്, തുടക്കക്കാർക്കുള്ള പാരച്യൂട്ടിൻറെ വില താരതമ്യേന കുറവാണ്.
പാലക്കയം ഇംഗ്ലീഷ് വിലാസം https://ml.wikipedia.org/wiki/Palakkayam
പാലക്കാട് ജില്ലയിലെ ഒരു പ്രമുഖ കുടിയേറ്റ മേഖലയിലെ ഗ്രാമമാണ് പാലക്കയം .
തച്ചമ്പാറ ഗ്രാമപഞ്ചായത്തിൽ ഉൾപ്പെട്ട സ്ഥലമാണിത്.
മണ്ണാർക്കാട് താലൂക്കിലുൾപ്പട്ട ഈ ഗ്രാമം ഭരണപരമായി കരിമ്പ, തച്ചമ്പാറ, കാഞ്ഞിരപ്പുഴ ഗ്രാമപ്പഞ്ചായത്തിന്റെ കീഴിലാണ്.
പാലക്കാട് ജില്ലാ ആസ്ഥാനത്ത് നിന്ന് ഏകദേശം 35 കിലോമീറ്ററും ശിരുവാണി അണക്കെട്ടിലെ ഇക്കോ ടൂറിസം സ്ഥലത്ത് നിന്ന് 16 കിലോമീറ്ററും അകലെയാണ് ഇത് സ്ഥിതി ചെയ്യുന്നത്.
പാലക്കാട്-കോഴിക്കോട് ദേശീയ പാതയിൽ ഇടക്കുറിശ്ശി വഴി ബന്ധിപ്പിച്ചിരിക്കുന്ന ഈ ഗ്രാമം കോഴിക്കോട് നിന്ന് ഏകദേശം 120 കിലോമീറ്റർ അകലെയാണ്.
6 കിലോമീറ്റർ അകലെയുള്ള ഒരു പ്രധാന ജലസേചന പദ്ധതിയായ കാഞ്ഞിരപ്പുഴ അണക്കെട്ടിന് സമീപത്താണ് ഈ ഗ്രാമം.
ഏറ്റവും അടുത്തുള്ള വിമാനത്താവളം ഏകദേശം 100 കിലോമീറ്റർ അകലെ തമിഴ്‌നാട്ടിലെ കോയമ്പത്തൂരിലാണ്.
ഗ്രാമത്തിൽ നിന്ന് 30 കിലോമീറ്റർ അകലെയുള്ള പാലക്കാട് ജംഗ്ഷനാണ് ഏറ്റവും അടുത്തുള്ള റെയിൽവേ സ്റ്റേഷൻ.
2011-ലെ കനേഷുമാരി പ്രകാരം 3,729 പുരുഷന്മാരും 3,783 സ്ത്രീകളും ഉൾപ്പെടെ പാലക്കയം ഗ്രാമത്തിൽ 7,512 ജനസംഖ്യയുണ്ടായിരുന്നു.
സാക്ഷരതാ നിരക്ക് 79% ആണ്.
1000 പുരുഷന്മാർക്ക് 1,014 സ്ത്രീകൾ എന്ന നിലയിലാണ് ഈ പ്രദേശത്തെ ലിംഗാനുപാതം.
ജനസംഖ്യയിൽ പട്ടികജാതി, പട്ടികവർഗ വിഭാഗങ്ങളുടെ അനുപാതം യഥാക്രമം 6.95%, 11.24% എന്നിങ്ങനെയാണ്.
പ്രാദേശിക സമ്പദ്‌വ്യവസ്ഥയെ താങ്ങിനിറുത്തുന്നതിൽ കൃഷി ഒരു പ്രധാന പങ്ക് വഹിക്കുന്നു.
അദ്ധ്വാശീലരായി ഇവിടുത്തെ ജനങ്ങളിൽ പലരും കൃഷിക്കാരോ കർഷകത്തൊഴിലാളികളോ ആണ്.
പൊതു, സ്വകാര്യ ബസ് സർവീസുകൾ ഗ്രാമത്തെ അടുത്തുള്ള പട്ടണങ്ങളും നഗരങ്ങളുമായി ബന്ധിപ്പിക്കുന്നു.
പാലക്കയത്ത് കാർമൽ എച്ച്എസ്എസ് പോലുള്ള വിദ്യാഭ്യാസ സ്ഥാപനങ്ങളും സമീപത്തുള്ള കാഞ്ഞിരപ്പുഴയിലെ അസംപ്ഷൻ ഹോസ്പിറ്റൽ ഉൾപ്പെടെയുള്ള ആരോഗ്യ സംരക്ഷണ സൗകര്യങ്ങളും ഉണ്ട്.
പാലക്കയം സെൻ്റ് മേരീസ് പള്ളിക്കും ഈ ഗ്രാമം ആതിഥേയത്വം വഹിക്കുന്നു.
പാലക്കയത്തിൻ്റെ ശാന്തമായ ചുറ്റുപാടുകൾ, ശിരുവാണി, കാഞ്ഞിരപ്പുഴ അണക്കെട്ടുകൾ ഉൾപ്പെടെയുള്ള സമീപത്തെ ഇക്കോ-ടൂറിസം മേഖലകളും ജലസേചന കേന്ദ്രങ്ങളും സന്ദർശകരെ ആകർഷിക്കുന്നു.
ചിത്രശാല സെന്റ് മേരീസ് ചർച്ച്, പാലക്കയം അവലംബം ↑ ↑ ↑ ↑
പി. പ്രേമചന്ദ്രൻ
അധ്യാപകൻ, എഴുത്തുകാരൻ, മലയാള ഐക്യവേദിയുടെ പ്രവർത്തകൻ എന്നീ നിലകളിൽ ശ്രദ്ധേയനാണ് പി. പ്രേമചന്ദ്രൻ.
കണ്ണൂർ ജില്ലയിലെ പയ്യന്നൂരിൽ 07-05-1967 ൽ ജനനം.
ഹയർസെക്കന്ററി വിദ്യാഭ്യാസ മേഖലയിൽ അധ്യാപകനായി ജോലിചെയ്യുന്ന ഇദ്ദേഹം നിലവിൽ പയ്യന്നൂർ ഗവ.
ഗേൾസ് ഹയർസെക്കന്ററി സ്കൂളിൽ മലയാളം  അധ്യാപകനാണ്.
2004 മുതൽ കേരളത്തിലെ പാഠ്യപദ്ധതി, പാഠപുസ്തക സമിതി ഇവയുമായി ബന്ധപ്പെട്ട് പ്രവർത്തിക്കുന്നു.
2006, 2007 വർഷങ്ങളിൽ പുറത്തിറക്കിയ ഹയർസെക്കന്ററി മേഖലയിലെ ആദ്യ ഭാഷാപാഠപുസ്തക നിർമ്മിതിയിൽ പങ്കുവഹിച്ചു.
2007 ലെ കേരളാകരിക്കുലം ഫ്രെയിം വർക്കിലെ (കെ സി എഫ്) ഫോക്കസ് ഗ്രൂപ്പ്  അംഗമായി പ്രവർത്തിച്ചു.
കെ സി എഫിന്റെ അടിസ്ഥാനത്തിൽ പ്രൈമറി, ഹൈസ്ക്കൂൾ, ഹയർസെക്കന്ററി  പാഠപുസ്തകങ്ങൾ, അധ്യാപക സഹായികൾ, അനുബന്ധ പഠനസാമഗ്രികൾ എന്നിവ തയ്യാറാക്കുന്നതിൽ നേതൃത്വം വഹിച്ചിട്ടുണ്ട്.
എസ് സി ഇ ആർ ടി യുടെ സംസ്ഥാന റിസോർസ് ഗ്രൂപ്പ് അംഗം എന്ന നിലയിൽ  നിരവധി പരിശീലന മൊഡ്യൂളുകൾ തയ്യാറാക്കുന്നതിലും അധ്യാപകപരിശീലനം  നൽകുന്നതിലും നേതൃതം വഹിച്ചു.
പ്രത്യേക പരിഗണന അർഹിക്കുന്ന വിഭാഗക്കാർക്ക് വേണ്ടി ഐ ടി അധിഷ്ഠിത പഠന സാമഗ്രികൾ വികസിപ്പിക്കുന്നതിൽ പ്രധാന പങ്കുവഹിച്ചു.
എസ് സി ഇ ആർ ടി , സീമാറ്റ് തുടങ്ങിയ അക്കാദമിക് സ്ഥാപനങ്ങൾ നടത്തുന്ന പല പഠനങ്ങൾക്കും  സർവ്വേകൾക്കും നേതൃത്വം നൽകിയിട്ടുണ്ട്.
കേരളത്തിൽ ഹയർസെക്കന്ററി പ്രവേശനത്തിനായി ഏകജാലക പ്രവേശനം ആരംഭിച്ചപ്പോൾ അതിന്റെ ഗുണദോഷങ്ങൾ കണ്ടെത്തുന്നതിനായി കേരളത്തിലെ പതിനാല് ജില്ലകളിലും സീമാറ്റ് സംഘടിപ്പിച്ച പഠനത്തിന് നേതൃത്വം നൽകി.
സീമാറ്റ് കേരളത്തിലെ പ്രിൻസിപ്പൽമാർക്കായി സംഘടിപ്പിച്ച ആദ്യത്തെ സമഗ്രപരിശീലനത്തിന്റെ മൊഡ്യൂൾ തയ്യാറാക്കുന്നതിനും അതിലെ റിസോഴ്സ് ഗ്രൂപ്പ് അംഗങ്ങളെ പരിശീലിക്കുന്നതിലും മുഖ്യ പങ്കു വഹിച്ചു.
മാതൃഭൂമി, ദേശാഭിമാനി, സമകാലിക മലയാളം, മാധ്യമം, അധ്യാപകലോകം തുടങ്ങിയ വാരികകളിൽ വിദ്യാഭ്യാസ സംബന്ധമായ നിരവധി ലേഖനങ്ങളും പ്രബന്ധങ്ങളും എഴുതിയിട്ടുണ്ട്.
പയ്യന്നൂരിൽ നിന്നും പ്രസിദ്ധീകരിക്കുന്ന എതിർദിശ മാസികയിൽ വൈറ്റ് ബോർഡ് എന്ന പേരിൽ വിദ്യാഭ്യാസ വിഷയങ്ങളെ ആധാരമാക്കി അമ്പതിൽ അധികം ലക്കങ്ങളിൽ വിദ്യാഭ്യാസ ലേഖനങ്ങൾ എഴുതി.
2005 മുതൽ പയ്യന്നൂർ കേന്ദ്രമാക്കി പ്രവർത്തിച്ചു വരുന്ന ഓപ്പൺ ഫ്രെയിം ഫിലിം  സൊസൈറ്റിയുടെ  മുഖ്യസംഘാടകനാണ്.
ഫെഡറേഷൻ ഓഫ് ഫിലിം സൊസൈറ്റി ഓഫ് ഇന്ത്യയുടെ കേരളാ ഘടകത്തിന്റെ റീജിയണൽ മെമ്പറായി 2018 മുതൽ പ്രവർത്തിക്കുന്നു.
ചലച്ചിത്ര സമീക്ഷ, ദൃശ്യതാളം തുടങ്ങിയ  ചലച്ചിത്ര മാസികകളിൽ സിനിമാനിരൂപണങ്ങൾ എഴുതി വരുന്നു.
പയ്യന്നൂരിലെ നെറ്റ് വർക്ക് ചാനലിൽ ക്ലാസിക് സിനിമകളെ പരിചയപ്പെടുത്തുന്ന 'ക്ലാസിക് ഫ്രെയിംസ് ' എന്ന പ്രതിവാര പരിപാടിയിൽ പി പ്രേമചന്ദ്രൻ  നിരവധി എപ്പിസോഡുകൾ അവതരിപ്പിച്ചിട്ടുണ്ട്.
പുരസ്കാരങ്ങൾ സംസ്ഥാന വിദ്യാഭ്യാസ മാധ്യമപുരസ്കാരം  (2010) അധ്യാപകലോകം അവാർഡ്  (2011) ലേഖനങ്ങൾ https://truecopythink.media/p-premachandran-article-on-order-related -   സ്റ്റേറ്റ് സിലബസ് കുട്ടികളെ തോൽപ്പിക്കാൻ സി.ബി.എസ്.ഇ ലോബിയുടെ വൻ അട്ടിമറി https://truecopythink.media/new-evalution-issue-p-premachandran%5Bപ്രവർത്തിക്കാത്ത+കണ്ണി%5D - ബി ഗ്രേഡിൽ കേരളത്തിലെ കുട്ടികൾ സി.ബി.എസ്.ഇ യുടെ മുന്നിൽ മുട്ടിലിഴയട്ടെ;ഇതാ മറ്റൊരു അട്ടിമറിക്കഥ https://truecopythink.media/p-premachandran-on-sslc-students-crisis - കൊറോണ ജയിച്ചാലും സി.ബി.എസ്.ഇ.
യോട് തോൽക്കുമോ എസ്.എസ്.എൽ.സി.?
https://truecopythink.media/PremaChandranP-face-book-post-about-online-education - ടി.വി ചല‍‍ഞ്ച് കൊണ്ട് കാര്യമില്ല,കൊടുക്കേണ്ടത് ടാബ്ലറ്റുകളും ലാപ്ടോപ്പുകളും https://truecopythink.media/p-premachandran-on-digital-divide-and-online-education - ജൂൺ ഒന്നിന് തുറന്നില്ലെങ്കിലും നമ്മുടെ വിദ്യാഭ്യാസത്തിന് ഒന്നും സംഭവിക്കുമായിരുന്നില്ല!
https://truecopythink.media/p-premachandran-on-sslc-exam-kerala - ഇതായിരിക്കും നിങ്ങൾ എഴുതാൻ പോകുന്ന ഏറ്റവും എളുപ്പമുള്ള പരീക്ഷ അവലംബം https://www.thenewsminute.com/article/kerala-govt-issues-memo-teacher-article-critical-question-papers-160882 https://truecopythink.media/removal-of-malayalam-from-psc-written-exam http://truecopythink.media/p-premachandran-about-lakshadweep-crisis http://truecopythink.media/index.php/focus-area-discussion-show-cause-notice-issue-to-teacher
മൻസൂർ അലി ഖാൻ പട്ടൗഡി ഇംഗ്ലീഷ് വിലാസം https://ml.wikipedia.org/wiki/Mansoor_Ali_Khan_Nawab_of_Pataudi
മുൻ ഇന്ത്യൻ ക്രിക്കറ്റ് താരമാണ് മൻസൂർ അലി ഖാൻ പട്ടൗഡി (ജനനം: 5 ജനുവരി 1941 - മരണം:22 സെപ്റ്റംബർ 2011).
ഇന്ത്യയിലെ ഏറ്റവും മികച്ച ക്യാപ്റ്റന്മാരിൽ ഒരാളായി കണക്കാക്കപ്പെടുന്ന ഇദ്ദേഹം ടൈഗർ എന്ന അപരനാമത്തിലും അറിയപ്പെട്ടിരുന്നു.
1941-ൽ ഭോപ്പാലിൽ ഇഫ്തിക്കർ അലിഖാൻ പട്ടൗഡിയുടെ മകനായി ജനിച്ചു.
പിതാവ് ഇഫ്തിക്കർ അലിഖാൻ ഹരിയാനയിലെ പട്ടൗഡിയിലെ നവാബായിരുന്നു.
ഹെർട്‌ഫോഡ്ഷയറിലും ഒക്‌സ്‌ഫോഡിലുമായി വിദ്യാഭ്യാസം നടത്തി.
പിതാവിന്റെ മരണം മൂലം മൻസൂർ അലിഖാൻ ഒൻപതാമതു വയസ്സിൽ നവാബായി സ്ഥാനമേറ്റു.
തുടർന്ന് 1971-ൽ ഭാരതസർക്കാർ രാജാധികാരങ്ങൾ 
നിരോധിക്കും വരെ അദ്ദേഹം ഈ സ്ഥാനം വഹിച്ചു.
1961-ലാണ് മൻസൂർ ആദ്യമായി ക്രീസ്സിലെത്തിയത്.
46 ടെസ്റ്റുകൾ കളിച്ച മൻസൂർ 40 കളികളിൽ ടീമിന്റെ ക്യാപ്റ്റൻ സ്ഥാനം വഹിച്ചു.
ക്രിക്കറ്റ് ടെസ്റ്റിൽ ആറും ഫസ്റ്റ് ക്ലാസിൽ മുപ്പത്തിമൂന്നും സെഞ്ച്വറി മൻസൂർ നേടി.
കൂടാതെ ടെസ്റ്റ് ക്രിക്കറ്റിൽ 2793 റൺസും ഫസ്റ്റ് ക്ലാസിൽ 15425 റൺസും അദ്ദേഹം കരസ്ഥമാക്കി.
ക്രിക്കറ്റിൽ തൻ്റെ മുദ്ര പതിപ്പിച്ച മൻസൂർ അലി ഖാൻ തിരഞ്ഞെടുപ്പ് രാഷ്ട്രീയത്തിലും ഭാഗമായിട്ടുണ്ട്.
1971-ലെ പൊതുതെരഞ്ഞെടുപ്പിൽ ഹരിയാനയിലെ ഗുർഗാവ് മണ്ഡലത്തിൽ വിശാല ഹരിയാന പാർട്ടിയുടെ ടിക്കറ്റിൽ മത്സരിച്ചിരുന്നു.
പിന്നീട് 1991 ലെ പൊതുതിരഞ്ഞെടുപ്പിൽ ജന്മനാടായ ഭോപ്പാൽ നിന്ന് കോൺഗ്രസ് സ്ഥാനാർത്ഥിയായി മത്സരിച്ചു.
2011 സെപ്റ്റംബർ 22-ന് ശ്വാസകോശ സംബന്ധമായ അസുഖം മൂലം ഡെൽഹിയിലെ സർ ഗംഗാ റാം ആശുപത്രിയിൽവച്ച് അദ്ദേഹം അന്തരിച്ചു .
മരണസമയത്ത് 70 വയസ്സായിരുന്നു അദ്ദേഹത്തിന്.
ഹിന്ദി ചലച്ചിത്ര അഭിനേത്രിയായ ഷർമിള ടാഗോറാണ് മൻസൂറിന്റെ ഭാര്യ.
ഹിന്ദി ചലച്ചിത്രതാരം സൈഫ് അലി ഖാൻ , സോഹ അലി ഖാൻ , സബ അലി ഖാൻ എന്നിവർ മക്കൾ.
1964-ൽ അർജുന അവാർഡും 1967-ൽ പത്മശ്രീ പുരസ്കാരവും നേടി .
അവലംബം പുറത്തേക്കുള്ള കണ്ണികൾ ഇന്ത്യയുടെ ക്രിക്കറ്റ് ടീം നായകന്മാർ
പുല്ലൂർ, മലപ്പുറം
ഇന്ത്യയിൽ, കേരളത്തിലെ മലപ്പുറം ജില്ലയിലെ തിരൂർ പട്ടണത്തിനടുത്തുള്ള തലക്കാടിലെ ഒരു ഗ്രാമമാണ് പുല്ലൂർ .
ജില്ലാ ആസ്ഥാനമായ മലപ്പുറത്തുനിന്ന് വടക്കോട്ട് 12 കിലോമീറ്റർ അകലെയാണ് ഇത് സ്ഥിതി ചെയ്യുന്നത്.
വണ്ടൂരിൽ നിന്ന് 13 കിലോമീറ്ററും സംസ്ഥാന തലസ്ഥാനമായ തിരുവനന്തപുരത്ത് നിന്ന് 361 കിലോമീറ്ററും അകലെയണ് ഗ്രാമകേന്ദ്രം.
പൂതനും തിറയും ഇംഗ്ലീഷ് വിലാസം https://ml.wikipedia.org/wiki/Poothan_and_Thira Thira, a popular ritual form of worship.
പൂതനും തിറയും
വള്ളുവനാട്ടിലേയും അതിന്റെ സമീപപ്രദേശങ്ങളായ തലപ്പിള്ളി , വന്നേരി , പാലക്കാട്ടുശ്ശേരി എന്നിവിടങ്ങളിലെയും ദേവീക്ഷേത്രോത്സവങ്ങളോടനുബന്ധിച്ച് പെരുമണ്ണാൻ/മണ്ണാൻ സമുദായക്കാർ കെട്ടിയാടുന്ന ഒരു പ്രാചീന നാടൻ കലാരൂപമാണ് പൂതനും തിറയും .
ദേവീക്ഷേത്രങ്ങളിലെ വേലപൂരങ്ങളോടനുബന്ധിച്ച് പൂരത്തിന്ന് എട്ടോ പത്തോ ദിവസം മുമ്പു മുതൽ ഇവർ വേഷമണിഞ്ഞു അതതു ദേശങ്ങളിലെ എല്ലാ വീടുകളിലും എത്തി കളിക്കുന്നു.
കൂട്ടിന്ന് തുടിമേളവും ഉണ്ടായിരിക്കും.
പൂതത്തിന്ന് വർണാഭമായ വസ്ത്രങ്ങളും തലയിൽ കുട്ടികൾക്ക് ഭയം ജനിപ്പിക്കുന്ന മട്ടിൽ ഉന്തിനിൽക്കുന്ന നാക്കും ഉണ്ടക്കണ്ണുകളുമുള്ള മുഖം മൂടിയോടുകൂടിയ കിരീടവുമുണ്ടാകും.
തിറക്ക് തലയിൽ കയറ്റി വച്ച് വഹിക്കുന്ന വളരെ വലിപ്പമുള്ള കിരീടം (മുടി) മാത്രമാണുണ്ടാകുക.
വലിപ്പം കൂടിയതായതിനാൽ മുടിയുടെ രണ്ടറ്റങ്ങളിലും ഓരോ മുണ്ടിന്റെ ഓരോ അറ്റം ബന്ധിച്ച് മറ്റെ അറ്റങ്ങൾ  കൈകളിൽ പിടിച്ച് തുലനം ചെയ്തുകൊണ്ടേ അവർക്കു നൃത്തം  ചെയ്യാനാകൂ.
തിറയുടെ മുഖത്ത് അരിമാവുകൊണ്ടും മറ്റും ചായം തേച്ചിരിക്കും.
അരളിപ്പൂക്കൾ കൊണ്ടുള്ള അമ്പിളിപ്പൂമാലയും തിറ ധരിച്ചിരിക്കും.
പൂതൻ
പൂതത്തിനും തിറക്കും കാലിൽ ചിലമ്പുകളും അരയിൽ മണികളുമുണ്ടാകും.
ഇവർ നടക്കുമ്പോളുണ്ടാകുന്ന ശ്രുതിമധുരമായ  മണികിലുക്കവും ചിലമ്പൊലിയും കുംഭം മീനം മാസങ്ങളിലെ വള്ളുവനാടൻ ഗ്രാമങ്ങളെ സംഗീതസാന്ദ്രമാക്കുന്നു.
ഓരോ സംഘത്തിലും ഒന്നിൽ കൂടുതൽ പൂതങ്ങളും തിറകളുമുണ്ടാകാം.
വീട്ടുമുറ്റങ്ങളിൽ ഇവരുടെ നൃത്തം വളരെ രസകരമാണ്‌.
വീടുകളിൽ നിന്ന് ഈ നൃത്തസംഘത്തിന്ന് അരിയും നെല്ലും പണവും വസ്ത്രങ്ങളും സമ്മാനമായി കിട്ടും.
ഒടുവിൽ പൂരദിവസം അതത് ക്ഷേത്രങ്ങളിൽ എത്തി അവിടെയും കളിച്ച് ദേവീദർശനവും നടത്തി അവർ പിരിയുന്നു.
പണ്ട് ചെറിയ കുട്ടികൾ കുസൃതി കാണിക്കുമ്പോൾ നാട്ടിൻപുറങ്ങളിൽ അമ്മമാർ  " നിന്നെ ഞാൻ പൂതത്തിന്നു പിടിച്ചു കൊടുക്കും" എന്നു പറഞ്ഞ്‌ അവരെ ശാസിക്കാറുണ്ടായിരുന്നു.
അതിന്നു തെളിവെന്നോണം പൂതങ്ങൾ വീടുകളിൽ ചെന്നാൽ ചെറിയ കുട്ടികളെ പ്രത്യേകം അന്വേഷിച്ചു കണ്ട് കളിയാക്കി വിടുകയും ചെയ്യും.
ഇടശ്ശേരി ഗോവിന്ദൻ നായരുടെ പൂതപ്പാട്ട് എന്ന മനോഹരവും പ്രസിദ്ധവുമായ കവിത ഇതിനെ ഉപജീവിച്ചുള്ളതാണ്‌.
പാണപ്പൂതം
പാണൻ സമുദായക്കാർ പൂതൻ വേഷം മാത്രം കെട്ടി (പാണപ്പൂതം) ഇതുപോലെ വീടുകളിൽ പോയി കളിക്കാറുണ്ട്.
പക്ഷെ അവരുടെ വേഷഭൂഷാദികൾക്ക് കെട്ടും മട്ടും വളരെ കുറവായാണ്‌ കണ്ടിട്ടുള്ളത്.
പൂതനും തിറയും കളിക്കുന്നതിന്റെ വീഡിയോ ദൃശ്യം അവലംബം ↑ Poothan and Thira എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രകൃതി-അധിഷ്‌ഠിത പരിഹാരങ്ങൾ ഇംഗ്ലീഷ് വിലാസം https://ml.wikipedia.org/wiki/Nature-based_solutions Multiple rows of trees and shrubs, as well as a native grass strip, combine in a riparian buffer to protect Bear Creek in Story County, Iowa, United States .
പ്രകൃതി-അധിഷ്‌ഠിത പരിഹാരങ്ങൾ (NBS) എന്ന പദം സാമൂഹിക-പാരിസ്ഥിതിക വെല്ലുവിളികളെ നേരിടാൻ പ്രകൃതിദത്ത സവിശേഷതകളുടെയും പ്രക്രിയകളുടെയും സുസ്ഥിര മാനേജ്‌മെന്റിനെയും ഉപയോഗത്തെയും സൂചിപ്പിക്കുന്നു.
കാലാവസ്ഥാ വ്യതിയാനം, ജലസുരക്ഷ, ജലമലിനീകരണം, ഭക്ഷ്യസുരക്ഷ, മനുഷ്യന്റെ ആരോഗ്യം, ജൈവവൈവിധ്യ ഹാനി , ദുരന്തസാധ്യതാ മാനേജ്മെന്റ് തുടങ്ങിയ പ്രശ്നങ്ങൾ ഈ വെല്ലുവിളികളിൽ ഉൾപ്പെടുന്നു.
NBS-നെ കുറിച്ചുള്ള യൂറോപ്യൻ കമ്മീഷൻ നിർവചനം പറയുന്നത്, ഈ പരിഹാരങ്ങൾ "പ്രകൃതിയുടെ പ്രചോദനവും പിന്തുണയും ഉള്ളവയാണ്. അവ ചെലവ് കുറഞ്ഞതും ഒരേസമയം പാരിസ്ഥിതികവും സാമൂഹികവും സാമ്പത്തികവുമായ നേട്ടങ്ങൾ നൽകുകയും പ്രതിരോധശേഷി വളർത്തിയെടുക്കാൻ സഹായിക്കുകയും ചെയ്യുന്നു. അത്തരം പരിഹാരങ്ങൾ കൂടുതൽ വൈവിധ്യമാർന്ന പ്രകൃതിയും പ്രകൃതി സവിശേഷതകളും നൽകുന്നു. കൂടാതെ പ്രാദേശികമായി പൊരുത്തപ്പെടുത്തുന്നതും വിഭവ-കാര്യക്ഷമവും വ്യവസ്ഥാപിതവുമായ ഇടപെടലുകളിലൂടെ നഗരങ്ങളിലേക്കും ഭൂപ്രകൃതികളിലേക്കും കടൽത്തീരങ്ങളിലേക്കും പ്രക്രിയകൾ നടക്കുന്നു".
2020-ൽ, "പ്രകൃതി അധിഷ്ഠിത പരിഹാരങ്ങൾ ജൈവവൈവിധ്യത്തിന് ഗുണം ചെയ്യുകയും നിരവധി ആവാസവ്യവസ്ഥ സേവനങ്ങളുടെ വിതരണത്തെ പിന്തുണയ്ക്കുകയും വേണം" എന്ന് കൂടുതൽ ഊന്നിപ്പറയുന്നതിന് EC നിർവചനം പരിഷ്‌കരിച്ചു.
എൻബിഎസ് ആരോഗ്യകരവും പ്രതിരോധശേഷിയുള്ളതും വൈവിധ്യമാർന്നതുമായ ആവാസവ്യവസ്ഥയുടെ ഉപയോഗത്തിലൂടെ (സ്വാഭാവികമോ നിയന്ത്രിതമോ പുതുതായി സൃഷ്‌ടിച്ചതോ ആകട്ടെ) സമൂഹങ്ങൾക്കും മൊത്തത്തിലുള്ള ജൈവവൈവിധ്യത്തിനും വേണ്ടിയുള്ള പരിഹാരങ്ങൾ നൽകാൻ കഴിയും.
ഈ നിർവചനത്തോട് പ്രതികരിക്കുന്നതിന് EU ഫ്രെയിംവർക്ക് പ്രോഗ്രാം ധനസഹായം നൽകുന്ന NBS-ലെ ഗവേഷണവും നവീകരണ പദ്ധതികളും ആവശ്യമാണ്.
അതേസമയം, പ്രകൃതിയെ അടിസ്ഥാനമാക്കിയുള്ള സൊല്യൂഷൻസ് ഇനിഷ്യേറ്റീവ്, എൻ‌ബി‌എസിനെ നിർവചിക്കുന്നത് "മാറ്റങ്ങളോടും ദുരന്തങ്ങളോടും പൊരുത്തപ്പെടാൻ ആളുകളെ സഹായിക്കുന്നതിന് പ്രകൃതിയുമായി പ്രവർത്തിക്കുകയും മെച്ചപ്പെടുത്തുകയും ചെയ്യുന്ന പ്രവർത്തനങ്ങൾ" എന്നാണ്.
ഉദാഹരണത്തിന്, തീരപ്രദേശങ്ങളിലെ കണ്ടൽക്കാടുകളുടെ പുനരുദ്ധാരണവും കൂടാതെ/അല്ലെങ്കിൽ സംരക്ഷണവും നിരവധി ലക്ഷ്യങ്ങൾ കൈവരിക്കുന്നതിന് പ്രകൃതിയെ അടിസ്ഥാനമാക്കിയുള്ള ഒരു പരിഹാരം ഉപയോഗിക്കുന്നു.
കണ്ടൽക്കാടുകൾ തീരദേശ വാസസ്ഥലങ്ങളിലോ നഗരങ്ങളിലോ തിരമാലകളുടെയും കാറ്റിന്റെയും ആഘാതം നിയന്ത്രിക്കുന്നു ഒപ്പം CO2 സീക്വസ്റ്റർ ചെയ്യുന്നു.
പ്രാദേശിക ജനസംഖ്യയെ ആശ്രയിക്കുന്ന മത്സ്യബന്ധനം നിലനിർത്തുന്നതിന് അടിസ്ഥാനമായേക്കാവുന്ന സമുദ്രജീവികൾക്ക് നഴ്സറി സോണുകളും അവർ നൽകുന്നു.
കൂടാതെ, സമുദ്രനിരപ്പ് വർദ്ധനയുടെ ഫലമായുണ്ടാകുന്ന തീര മണ്ണൊലിപ്പ് നിയന്ത്രിക്കാൻ കണ്ടൽക്കാടുകൾക്ക് കഴിയും.
അതുപോലെ, ഉയർന്ന താപനിലയുടെ ആഘാതം നിയന്ത്രിക്കുന്നതിനും കൊടുങ്കാറ്റ് വെള്ളം പിടിച്ചെടുക്കുന്നതിനും മലിനീകരണം കുറയ്ക്കുന്നതിനും കാർബൺ സിങ്കുകളായി പ്രവർത്തിക്കുന്നതിനും ഒരേസമയം ജൈവവൈവിധ്യം വർദ്ധിപ്പിക്കുന്നതിനും നഗരങ്ങളിൽ നടപ്പിലാക്കാൻ കഴിയുന്ന പ്രകൃതി അധിഷ്ഠിത പരിഹാരങ്ങളാണ് പച്ച മേൽക്കൂരകളും മതിലുകളും.
പതിറ്റാണ്ടുകളായി സംരക്ഷണ സമീപനങ്ങളും പരിസ്ഥിതി മാനേജ്മെന്റ് സംരംഭങ്ങളും നടപ്പിലാക്കിയിട്ടുണ്ട്.
ഈയിടെയായി, പ്രകൃതിയിൽ അധിഷ്‌ഠിതമായ പരിഹാരങ്ങൾ മനുഷ്യന്റെ ക്ഷേമത്തിന് നൽകാൻ കഴിയുന്ന നേട്ടങ്ങൾ നന്നായി വ്യക്തമാക്കുന്നതിൽ പുരോഗതി കൈവരിച്ചു.
ഈ പദത്തിന്റെ രൂപീകരണം വികസിച്ചുകൊണ്ടേയിരിക്കുകയാണെങ്കിലും, പ്രകൃതിയെ അടിസ്ഥാനമാക്കിയുള്ള പരിഹാരങ്ങളുടെ ഉദാഹരണങ്ങൾ ഇതിനകം ലോകമെമ്പാടും കണ്ടെത്താൻ കഴിയും.
അവലംബം Sources പുറംകണ്ണികൾ Nature-based Solutions Initiative - consolidating evidence for the effectiveness of nature-based solutions to climate change adaptation.
Nature-based Solutions Policy Platform Archived 2020-05-24 at the Wayback Machine - explore how the world's nations including nature in their climate change policy.
What are nature-based solutions to climate change?
An animation produced the Nature-based Solutions Initiative.
Video from presentation: Nature-Based Solutions: Pandora box or reconciling concept?
(EKLIPSE BiodivERsA webinar) Sustainable cities: Nature-based solutions in urban design (The Nature Conservancy): https://vimeo.com/155849692 Video: Think Nature: A guide to using nature-based solutions (IUCN) Shortfilm by Greta Thunberg and George Monbiot : Nature Now 2020 Q A: Can ‘nature-based solutions’ help address climate change?
by CarbonBrief.
ഇസ്‌ലാം മതം യുഎഇയിൽ The Iranian Shia Mosque in Dubai.
യുണൈറ്റഡ് അറബ് എമിറേറ്റ്‌സിന്റെ ഔദ്യോഗിക മതം ഇസ്‌ലാം ആണ്.
പ്യൂ റിസർച്ച് സെന്റർ 2010-ൽ നടത്തിയ കണക്കനുസരിച്ച്, മൊത്തം ജനസംഖ്യയുടെ 76.9% പേരും മുസ്‌ലിംങളാണ്.
പൗരന്മാരല്ലാത്ത നിവാസികൾക്കിടയിൽ സുന്നി , ഷിയ മുസ്‌ലിംങൾ തമ്മിലുള്ള വ്യത്യാസം വ്യക്തമാക്കുന്ന ഔദ്യോഗിക സ്ഥിതിവിവരക്കണക്കുകൾ ലഭ്യമല്ലെങ്കിലും, മാധ്യമങ്ങളുടെ കണക്കുകൾ പ്രകാരം പൗരന്മാരല്ലാത്ത മുസ്ലീം ജനസംഖ്യയിൽ 20 ശതമാനത്തിൽ താഴെ ഷിയ മുസ്ലീങ്ങളും ഉണ്ട് .
എഡി 632-ൽ ഇസ്‌ലാമിക പ്രവാചകൻ മുഹമ്മദിന്റെ ദൂതന്മാരുടെ (സ്വഹാബിക)) വരവ് ഈ പ്രദേശത്ത് ഇസ്‌ലാം വ്യാപിക്കാൻ കാരണമായി.
പ്രവാചകൻ മുഹമ്മദ് നബിയുടെ അന്ത്യത്തിന് ശേഷം, ഇന്നത്തെ എമിറേറ്റ്‌സിന്റെ കിഴക്കൻ തീരത്തുള്ള ദിബ്ബയിൽ വെച്ചാണ് റിദ്ദ യുദ്ധങ്ങളിലെ പ്രധാന യുദ്ധങ്ങളിലൊന്ന് നടന്നത്.
മദ്ഹബുകൾ
ഇന്ന് അബുദാബി എമിറേറ്റും ദുബായ് എമിറേറ്റും രൂപീകരിക്കുന്ന ബാനി യാസ് , പരമ്പരാഗതമായി ഉയൂനിഡ് രാജവംശത്തിൽ നിന്നുള്ള സുന്നി മാലികി ഇസ്ലാമിക കർമ്മശാസ്ത്ര ദർശനത്തെ പിന്തുടരുന്നു.
ഷാർജ , ഉമ്മുൽ-ഖുവൈൻ , റാസൽ-ഖൈമ , അജ്മാൻ എന്നീ നാല് എമിറേറ്റുകൾ ഹൻബാലി മാതൃക പിന്തുടരുന്നു, ഫുജൈറ എമിറേറ്റ് ഷാഫിഈ മാതൃക പിന്തുടരുന്നു.
പ്രധാന മദ്ഹബുകൾ.
മാലിഖി ഹമ്പലി ശാഫിഇ മാലിഖി ഹംബലി ശാഫിഇ ഘടന
ഫെഡറൽ ജനറൽ അതോറിറ്റി ഓഫ് ഇസ്ലാമിക് അഫയേഴ്സ് ആൻഡ് എൻഡോവ്മെന്റ് ആണ് ദുബായ് ഒഴികെയുള്ള സുന്നി മുസ്ലിം പള്ളികളുടെ ഭരണത്തിന് മേൽനോട്ടം വഹിക്കുന്നത്.
സുന്നികൾക്ക് ആഴ്ചതോറും മാർഗ്ഗദർശനം നല്കുന്ന അവ്ഖാഫ് ഓരോ ആഴ്ചയും പ്രസിദ്ധീകരിക്കുന്ന ഖുത്ബ വിതരണം ചെയ്യുന്നു, കൂടാതെ ഈ ഖുത്ബകൾ അവ്ഖഫ് വെബ്സൈറ്റിലും പ്രസിദ്ധീകരിക്കുന്നു.
സുന്നി പള്ളികൾക്ക് സർക്കാർ ധനസഹായം നൽകുകയും പിന്തുണയ്ക്കുകയും ചെയ്യാറുണ്ട്.
ഫത്‌വകൾക്കായി ഔഖാഫ് ഔദ്യോഗിക ടോൾ ഫ്രീ കോൾ സെന്ററുകളും ടെക്സ്റ്റ് മെസേജിംഗ് സേവനവും നടത്തുന്നു.
യുണൈറ്റഡ് അറബ് എമിറേറ്റ്‌സിലെ ഫത്‌വകൾ മൂന്ന് ഭാഷകളിൽ ( അറബിക് , ഇംഗ്ലീഷ് , ഉറുദു ) ലഭ്യമാണ്.
ചോദിക്കുന്ന ചോദ്യങ്ങളുടെ അടിസ്ഥാനത്തിലാണ് ഫത്‌വകൾ നൽകുന്നത്, വിശ്വാസം, ആരാധന, ബിസിനസ്സ്, കുടുംബം, സ്ത്രീകളുടെ പ്രശ്നങ്ങൾ, മറ്റ് വിഷയങ്ങൾ എന്നിവയെക്കുറിച്ചുള്ള ഫത്‌വകളും ഇതിൽ ഉൾപ്പെടുന്നു.
വിളിക്കുന്നവർ അവരുടെ ചോദ്യം നേരിട്ട് ഒരു ഔദ്യോഗിക മുഫ്തിയോട് വിശദീകരിക്കുന്നു, തുടർന്ന് വിളിക്കുന്നയാളുടെ ചോദ്യത്തെ അടിസ്ഥാനമാക്കി അദ്ദേഹം ഒരു ഫത്‌വ പുറപ്പെടുവിക്കുന്നു.
സ്ത്രീ (മുഫ്തിഅ) മത പണ്ഡിതരും പുരുഷ (മുഫ്തി) മത പണ്ഡിതരും ലഭ്യമാണ്.
മുസ്ലീങ്ങളെ സംബന്ധിച്ചിടത്തോളം, ശരീഅത്താണ് നിയമനിർമ്മാണത്തിന്റെ പ്രധാന ഉറവിടം.
എന്നിരുന്നാലും, ഓരോ വിഷയത്തെ ആശ്രയിച്ച് നീതിന്യായ വ്യവസ്ഥ വ്യത്യസ്ത തരം നിയമങ്ങൾ അനുവദിക്കുന്നു.
വിവാഹം, വിവാഹമോചനം, മുസ്ലീങ്ങൾക്ക് അനന്തരാവകാശം തുടങ്ങിയ മുസ്ലീങ്ങളുടെ മിക്ക കുടുംബ നിയമ കാര്യങ്ങളിലും ജുഡീഷ്യൽ തീരുമാനങ്ങൾക്ക് അടിസ്ഥാനം ശരീഅത്താണ്.
എന്നിരുന്നാലും, മുസ്ലീങ്ങൾ അല്ലാത്തവരുടെയും പൗരന്മാർ അല്ലാത്തവരുടെയും കാര്യത്തിൽ, ശരിയത്തിന് പകരം അവരുടെ മാതൃരാജ്യത്തിലെ നിയമങ്ങളാണ് ബാധകമാകുന്നത്.
ശിഇ മുസ്‌ലിങൾ
പള്ളികളുടെയും എൻഡോവ്‌മെന്റുകളുടെയും മേൽനോട്ടം ഉൾപ്പെടെ രാജ്യത്തെ മുഴുവൻ ഷിയാ കാര്യങ്ങളുടെയും ചുമതല ജാഫാരി അഫയേഴ്‌സ് കൗൺസിലാണ് വഹിക്കുന്നത്.
ഷിയ പള്ളികൾക്ക് ഖുത്ബകൾ സംബന്ധിച്ച് കൗൺസിൽ നിർദ്ദേശങ്ങളും നൽകുന്നു.
ഷിയാ പള്ളികൾക്ക് സർക്കാർ മതനേതാക്കളെ നിയമിക്കുന്നില്ല.
ഷിയാ വിശ്വാസികൾ സ്വന്തം പള്ളികളിൽ ആരാധന നടത്തുകയും അവ പരിപാലിക്കുകയും ചെയ്യുന്നു, സർക്കാർ ഷിയ പള്ളികളെ സ്വകാര്യ സ്വത്തായിട്ടാണ് കണക്കാക്കുന്നത്.
എന്നിരുന്നാലും, ഷിയാ പള്ളികൾക്ക് സർക്കാരിൽ നിന്ന് ധനസഹായം ലഭിക്കാൻ അർഹതയുണ്ട്.
ഷിയ പള്ളികൾക്ക് അവരുടെ മിനാരങ്ങളിൽ നിന്ന് ഷിയ അദാൻ പ്രക്ഷേപണം ചെയ്യാൻ സർക്കാർ അനുവദിക്കുന്നു.
ഷിയാ മുസ്ലീങ്ങൾക്ക് ജാഫാരി അഫയേഴ്‌സ് കൗൺസിൽ എന്ന പേരിൽ സ്വന്തമായി ഒരു കൗൺസിൽ ഉണ്ട്.
പള്ളികളുടെയും സമൂഹ പ്രവർത്തനങ്ങളുടെയും മേൽനോട്ടം, സാമ്പത്തിക കാര്യങ്ങൾ കൈകാര്യം ചെയ്യൽ, പ്രസംഗകരെ നിയമിക്കൽ എന്നിവയുൾപ്പെടെയുള്ള ഷിയ കാര്യങ്ങൾ കൈകാര്യം ചെയ്യുന്നതിനാണ് ഇത്.
ഷിയ മുസ്ലീങ്ങൾക്ക് സ്വകാര്യ ഒത്തുചേരലുകളിൽ ആശൂറ ആചരിക്കാൻ സർക്കാർ അനുമതി നൽകുന്നു, പക്ഷേ പൊതു റാലികളിൽ പാടില്ല.
അവലംബം ↑ ↑ ↑ ↑ 1 2 3 1 2 ↑ ↑
ആൽഫ്രഡ് നോബൽ ഇംഗ്ലീഷ് വിലാസം https://ml.wikipedia.org/wiki/Alfred_Nobel
വിവിധമേഖലകളിലെ ഏറ്റവും ഉന്നതപുരസ്കാരം എന്നു വിശേഷിപ്പിക്കപ്പെടുന്ന നോബൽ സമ്മാനത്തിന്റെ ഉപജ്ഞാതാവാണ് ആൽഫ്രഡ് നോബൽ (1833 ഒക്ടോബർ 21 - 1896 ഡിസംബർ 10 ).
ഡൈനാമിറ്റ് എന്ന സ്ഫോടകവസ്തു കണ്ടുപിടിച്ച അദ്ദേഹം പ്രശസ്തനായ രസതന്ത്രജ്ഞനും,എഞ്ചിനീയറും കൂടിയാണ്.